# Δραστηριότητα 3

Καλείστε να δημιουργήσετε ένα φύλλο εργασίας που να κάνει χρήση των υπολογιστικών φύλλων στο επιστημονικό πεδίο των **Μαθηματικών της Στ΄ Δημοτικού** στην 4η Ενότητα: Συλλογή και επεξεργασία δεδομένων, [Κεφ. 47, Το πήρες το μήνυμα; (Άλλοι τύποι Γραφημάτων)](http://ebooks.edu.gr/modules/ebook/show.php/DSDIM101/301/2092,7459/) *(τελευταία επίσκεψη 12/02/2017).*

**2η Δραστηριότητα**

Δραστηριότητα στην οποία να δίνονται οι διατροφικές συνήθειες των μαθητών ενός σχολείου και να ζητείται το κατάλληλο γράφημα αναπαράστασης αυτών.

Το φύλλο εργασίας θα πρέπει να είναι διαθέσιμο στους μαθητές σας διαδικτυακά μέσω του προσωπικού σας ιστολογίου (blog), το οποίο δημιουργήσατε κατά την υλοποίηση της 1ης Δραστηριότητας.

ΦΥΛΛΟ ΕΡΓΑΣΙΑΣ

**Μαθηματικά Στ΄**

**4η ενότητα :** Συλλογή και επεξεργασία δεδομένων

**Κεφάλαιο 47:** Το πήρες το μήνυμα;

Στον παρακάτω πίνακα δίνονται οι διατροφικές συνήθειες των μαθητών του σχολείου μας όσον αφορά το είδος του πρωινού που καταναλώνουν.

|  |  |
| --- | --- |
| **Είδος πρωινού** | **Αριθμός απαντήσεων** |
| Γάλα-χυμός | 41 |
| Φρούτα | 2 |
| Δημητριακά | 19 |
| Τοστ | 22 |
| Τυρόπιτα | 3 |
| Αβγά | 10 |
| Κέικ-κρουασάν | 5 |
| Τίποτα | 7 |

**Δραστηριότητες**

1. Να επιλέξετε το κατάλληλο γράφημα και να αναπαραστήσετε τα δεδομένα του πίνακα. Γιατί επιλέξατε το συγκεκριμένο γράφημα;
2. Ποιο πρωινό συγκέντρωσε τις περισσότερες απαντήσεις και ποιο τις λιγότερες;
3. Να ταξινομήσετε τις απαντήσεις των μαθητών ξεκινώντας από την πιο δημοφιλή.
4. Πόσοι είναι όλοι οι μαθητές του σχολείου;